PRILOGA

Spremembe MRS 16 Opredmetena osnovna sredstva

Spremembe MRS 37 Rezervacije, pogojne obveznosti in pogojna sredstva

Spremembe MSRP 3 Poslovne združitve

Cikel letnih izboljšav standardov MSRP 2018–2020

Spremembe MRS 16 Opredmetena osnovna sredstva

Spremenita se 17. in 74. člen, dodajo se 20.A, 74.A, 80.D in 81.N člen. Zahteve, ki so bile prej navedene v 74.(d) členu, niso bile spremenjene, ampak so bile prestavljene v 74.A.(a) člen.

MERJENJE PRI PRIPOZNAVANJU

...

Vrste stroškov

...

17 Neposredno se lahko pripišejo ti stroški: ... (e) stroški preizkušanja delovanja sredstva (tj. ocenjevanje, ali je tehnično in fizično delovanje sredstva tako, da se lahko uporablja za proizvodnjo ali dobavo blaga ali storitev, za dajanje v najem drugim ali za upravne namene); ter ... ...

20A Proizvodi lahko nastanejo med spravljanjem opredmetenega osnovnega sredstva na mesto in v stanje, v katerem bo lahko delovalo na način, ki ga je poslovodstvo predvidelo (kot so vzorci, izdelani pri preizkušanju, ali sredstvo pravilno deluje). Podjetje pripozna izkupičke od prodaje takih proizvodov ter stroške teh proizvodov v poslovnem izidu v skladu s standardi, ki se uporabljajo. Podjetje izmeri stroške teh proizvodov, pri čemer uporabi zahteve za merjenje iz MRS 2. ...

RAZKRITJE

...

74 Računovodski izkazi morajo razkriti tudi: ... (b) višino izdatkov, pripoznanih v knjigovodski vrednosti opredmetenega osnovnega sredstva med njegovo izgradnjo, ter (c) znesek pogodbenih obvez za pridobitev opredmetenih osnovnih sredstev.

74A Če ni že razkrito ločeno v izkazu vseobsegajočega donosa, morajo računovodski izkazi razkriti tudi: (a) znesek nadomestil, vključenih v poslovni izid, plačanih s strani tretjih strank za opredmetena osnovna sredstva, ki so bila oslabljena, izgubljena ali opuščena; ter (b) zneske izkupičkov in stroškov, vključenih v poslovni izid v skladu z 20.A členom, ki se nanašajo na nastale proizvode, ki niso rezultat rednega poslovanja podjetja, in katera vrstična postavka (vrstične postavke) v izkazu vseobsegajočega donosa vključuje tak izkupiček in stroške.

PREHODNE DOLOČBE

...

80D S spremembo Opredmetena osnovna sredstva – izkupiček pred predvideno uporabo , izdano maja 2020, sta bila spremenjena 17. in 74. člen ter dodana 20.A in 74.A člen. Podjetje te spremembe uporablja za nazaj, vendar samo za postavke opredmetenih osnovnih sredstev, ki se spravijo na mesto in v stanje, kjer lahko sredstvo deluje, kot je predvidelo poslovodstvo, in sicer na ali po začetku prvega obdobja, predstavljenega v računovodskih izkazih, v katerem podjetje prvič uporabi spremembe. Podjetje pripozna kumulativni učinek začetne uporabe teh sprememb kot prilagoditev začetnega stanja zadržanega čistega dobička (ali druge sestavine lastniškega kapitala, kot je primerno) na začetku tega prvega predstavljenega obdobja.

DATUM ZAČETKA VELJAVNOSTI

...

81N S spremembo Opredmetena osnovna sredstva – izkupiček pred predvideno uporabo , izdano maja 2020, sta bila spremenjena 17. in 74. člen ter dodani 20.A, 74.A in 80.D člen. Podjetje začne uporabljati navedene spremembe za letna poročevalska obdobja, ki se začnejo 1. januarja 2022 ali pozneje. Uporaba pred tem datumom je dovoljena. Če podjetje navedene spremembe uporablja za zgodnejše obdobje, ta podatek razkrije.

Spremembe MRS 37 Rezervacije, pogojne obveznosti in pogojna sredstva

Dodajo se 68.A, 94.A, in 105. člen ter spremeni 69. člen. 68. člen se ne spremeni, ampak je vključen zaradi lažjega branja.

UPORABA PRAVIL ZA PRIPOZNAVANJE IN MERJENJE

...

Kočljive pogodbe

...

68 Ta standard opredeljuje kočljivo pogodbo kot pogodbo, pri kateri neizogibni stroški izpolnjevanja pogodbenih obvez presegajo gospodarske koristi, ki se pričakujejo od nje. Neizogibni stroški po pogodbi kažejo najmanjše pobotane stroške izstopa iz pogodbenega razmerja, ki so stroški njenega izpolnjevanja in vseh nadomestil ali pogodbene kazni zaradi njenega neizpolnjevanja, in sicer manjši izmed njih.

68A Stroški izpolnjevanja pogodbe zajemajo stroške, ki se nanašajo neposredno na pogodbo. Stroški, ki se nanašajo neposredno na pogodbo, so: (a) dodatni stroški za izpolnjevanje te pogodbe, na primer neposredno delo in material; ter (b) dodelitev drugih stroškov, ki se nanašajo neposredno na izpolnjevanje pogodb, na primer dodelitev stroškov amortizacije za postavko opredmetenih osnovnih sredstev, ki se med drugimi uporablja za izpolnitev te pogodbe.

69 Preden se oblikuje posebna rezervacija za kočljivo pogodbo, podjetje pripozna izgubo zaradi oslabitve sredstev, ki se uporabljajo za izpolnjevanje pogodbe (glej MRS 36). ...

PREHODNE DOLOČBE

...

94A S spremembo Kočljive pogodbe – stroški izpolnjevanja pogodbe , izdano maja 2020, se je dodal 68.A člen in spremenil 69. člen. Podjetje te spremembe uporablja za pogodbe, za katere na začetku letnega poročevalskega obdobja, v katerem prvič uporabi spremembe (datum začetne uporabe), še ni izpolnilo vseh svojih obveznosti. Podjetje ne preračuna primerjalnih informacij. Namesto tega pripozna kumulativni učinek začetne uporabe teh sprememb kot prilagoditev začetnega stanja zadržanega čistega dobička ali druge sestavine lastniškega kapitala, kot je primerno, na datum začetne uporabe.

DATUM ZAČETKA VELJAVNOSTI

...

105 S spremembo Kočljive pogodbe – stroški izpolnjevanja pogodbe , izdano maja 2020, sta se dodala 68.A in 94.A člen in spremenil 69. člen. Podjetje začne uporabljati navedene spremembe za letna poročevalska obdobja, ki se začnejo 1. januarja 2022 ali pozneje. Uporaba pred tem datumom je dovoljena. Če podjetje navedene spremembe uporablja za zgodnejše obdobje, ta podatek razkrije.

Spremembe MSRP 3 Poslovne združitve

Spremeni se 11. člen in črta se opomba v zvezi z Okvirnimi navodili za pripravljanje in predstavljanje računovodskih izkazov v 11. členu. Spremenijo se 14., 21., 22. in 23. člen ter dodajo 21.A, 21.B, 21.C, 23.A in 64.Q člen. Doda se naslov nad 21.A členom, naslovi za 21. členom in pred 22. členom pa se spremenijo. 10. člen se ne spremeni, ampak je vključen zaradi lažjega sklicevanja.

PREVZEMNA METODA

...

Pripoznavanje in merjenje pridobljenih opredeljivih sredstev, prevzetih obveznosti in neobvladujočega deleža v prevzetem podjetju

Načelo pripoznavanja

10 Na datum prevzema mora prevzemnik, ločeno od dobrega imena, pripoznati opredeljiva pridobljena sredstva, prevzete obveznosti in neobvladujoči delež v prevzetem podjetju. Pri pripoznavanju pridobljenih opredeljivih sredstev in prevzetih obveznosti je treba upoštevati pogoje, določene v 11. in 12. členu.

Pogoji pripoznavanja

11 Da opredeljiva pridobljena sredstva in prevzete obveznosti izpolnjujejo pogoje za pripoznanje kot del uporabe prevzemne metode, morajo ustrezati opredelitvam sredstev in obveznosti v Temeljnem okviru za računovodsko poročanje na datum prevzema. Na primer, stroški, ki jih prevzemnik pričakuje, vendar ni nujno, da bodo nastali, da izvede svoj načrt izstopa iz dejavnosti prevzetega podjetja ali konča službovanje ali premestitev zaposlencev prevzetega podjetja, niso obveznosti na datum prevzema. Zato prevzemnik ne pripozna teh stroškov kot del uporabe prevzemne metode. Namesto tega prevzemnik pripozna te stroške v računovodskih izkazih po združitvi v skladu z drugimi MSRP. ...

14 Napotki za pripoznavanje neopredmetenih sredstev so v B31.–B40. členu. 21.A–28.B člen določajo vrste opredeljivih sredstev in obveznosti, ki vključujejo postavke, za katere ta MSRP določa omejene izjeme pri načelu in pogojih pripoznavanja. ...

Izjeme od načel pripoznavanja ali merjenja

21 Ta MSRP določa omejene izjeme od načel pripoznavanja in merjenja. 21.A–31.A člen določajo postavke, za katere so določene izjeme, in naravo teh izjem. Prevzemnik mora te postavke obračunavati z uporabo zahtev iz 21.A–31.A člena, kar bo povzročilo, da so nekatere postavke: (a) pripoznane bodisi z uporabo pogojev pripoznavanja in pogojev iz 11. in 12. člena bodisi z uporabo zahtev drugih MSRP, z učinki, ki so drugačni kot pri uporabi načela in pogojev pripoznavanja; (b) merjene v znesku, ki ni njihova poštena vrednost na datum prevzema.

Izjeme od načela pripoznavanja

Obveznosti in pogojne obveznosti s področja uporabe MRS 37 ali OPMSRP 21

21A 21.B člen se uporablja za obveznosti in pogojne obveznosti, ki bi spadale na področje uporabe MRS 37 Rezervacije, pogojne obveznosti in pogojna sredstva ali OPMSRP 21 Dajatve , če bi nastale ločeno in ne bi bile prevzete v poslovni združitvi.

21B Temeljni okvir za računovodsko poročanje opredeljuje obveznost kot sedanjo obvezo podjetja za prenos gospodarskega vira kot posledico preteklih dogodkov. Za rezervacijo ali pogojno obveznost, ki bi spadala na področje uporabe MRS 37, prevzemnik uporabi 15.–22. člen MRS 37, da določi, ali na datum prevzema obstaja sedanja obveza kot rezultat preteklih dogodkov. Za dajatev, ki bi spadala na področje uporabe OPMSRP 21, mora prevzemnik uporabiti OPMSRP 21, da določi, ali je do datuma prevzema nastal obvezujoč dogodek, ki povzroči obveznost plačila dajatve.

21C Sedanja obveza, opredeljena v skladu z 21.B členom, lahko ustreza opredelitvi pogojne obveznosti iz 22.(b) člena. V tem primeru se za to pogojno obveznost uporablja 23. člen.

Rezervacije, pogojne obveznosti in pogojna sredstva

22 MRS 37 pogojno obveznost opredeljuje kot: (a) možno obvezo, ki izhaja iz preteklih dogodkov in katere obstoj potrdi samo pojavitev ali nepojavitev enega ali več negotovih prihodnjih dogodkov, ki jih podjetje ne obvladuje v celoti; ali (b) sedanjo obvezo, ki izhaja iz preteklih dogodkov, vendar se ne pripozna, ker: (i) ni verjetno, da bo za poravnavo obveze potreben odtok sredstev, ki predstavljajo gospodarske koristi, ali (ii) zneska obveze ni mogoče dovolj zanesljivo izmeriti.

23 Prevzemnik mora na datum prevzema pripoznati pogojno obveznost, prevzeto v poslovni združitvi, če je sedanja obveza, ki izhaja iz preteklih dogodkov, in je njeno pošteno vrednost mogoče zanesljivo izmeriti. Zato prevzemnik, v nasprotju s 14.(b), 23., 27., 29. in 30. členom MRS 37, pripozna pogojno obveznost, prevzeto v poslovni združitvi, na datum prevzema, tudi če ni verjetno, da bo pri poravnavi obveze potreben odtok dejavnikov, ki omogočajo gospodarske koristi. 56. člen tega MSRP daje napotke o poznejšem obračunavanju pogojnih obveznosti.

23A MRS 37 opredeljuje pogojno sredstvo kot „možno sredstvo, ki izhaja iz preteklih dogodkov in katerega obstoj potrdi le pojavitev ali nepojavitev enega ali več negotovih prihodnjih dogodkov, ki jih podjetje ne obvladuje v celoti“. Prevzemnik ne pripozna pogojnega sredstva na datum prevzema. ...

DATUM UVELJAVITVE IN PREHOD

Datum uveljavitve

...

64Q S spremembo Sklicevanje na temeljni okvir , izdano maja 2020, so bili spremenjeni 11., 14., 21., 22. in 23. člen ter dodani 21.A, 21.B, 21.C in 23.A člen. Podjetje te spremembe uporablja za poslovne združitve, pri katerih je datum prevzema na dan začetka ali po dnevu začetka prvega letnega poročevalskega obdobja, ki se začne 1. januarja 2022 ali pozneje. Uporaba pred tem datumom je dovoljena, če podjetje istočasno ali pred tem uporablja tudi vse spremembe, ki jih uvajajo Spremembe sklicevanj na temeljni okvir v MSRP , izdane marca 2018.

Sprememba MSRP 1 – Prva uporaba Mednarodnih standardov računovodskega poročanja

Doda se 39.AG člen in D13.A člen v Prilogi D. Spremeni se D1.(f) člen.

DATUM ZAČETKA VELJAVNOSTI

...

39AG S ciklom letnih izboljšav MSRP 2018–2020 , izdanim maja 2020, se je spremenil D1.(f) člen ter dodal D13.A člen. Podjetje začne uporabljati navedeno spremembo za letna poročevalska obdobja, ki se začnejo 1. januarja 2022 ali pozneje. Uporaba pred tem datumom je dovoljena. Če podjetje uporabi spremembo v zgodnejšem obdobju, ta podatek razkrije.

Priloga D Izvzetje iz drugih MSRP Ta priloga je sestavni del MSRP. D1 Podjetje se lahko odloči za uporabo enega ali več od naslednjih izvzetij: ... (f) kumulativne razlike pri prevedbi (D12.–D13.A člen); ... Kumulativne razlike pri prevedbi ... D13A Namesto uporabe D12. ali D13. člena se lahko odvisno podjetje, ki uporablja izvzetje iz D16.(a) člena, odloči, da v svojih računovodskih izkazih kumulativne razlike pri prevedbi za vse posle v tujini meri po knjigovodski vrednosti, ki bi bila vključena v konsolidirane računovodske izkaze obvladujočega podjetja na podlagi datuma prehoda obvladujočega podjetja na MSRP, če ne bi bile opravljene nobene prilagoditve za postopke konsolidacije in za učinke poslovne združitve, v kateri je obvladujoče podjetje prevzelo odvisno. Podobna izbira je na voljo pridruženemu podjetju ali skupnemu podvigu, ki uporablja izvzetje iz D16.(a) člena. ...

Sprememba MSRP 9 Finančni instrumenti

Dodajo se 7.1.9. člen, 7.2.35. člen in njegov naslov, ter B3.3.6.A člen. Spremeni se B3.3.6. člen. Zahteve iz B3.3.6.A člena niso bile spremenjene, ampak so bile prestavljene v B3.3.6. člen.

Poglavje 7 Datum začetka veljavnosti in prehod

7.1 DATUM ZAČETKA VELJAVNOSTI

...

7.1.9 S ciklom letnih izboljšav MSRP 2018–2020 , izdanim maja 2020, so se dodali 7.2.35. in B3.3.6.A člen ter spremenil B3.3.6. člen. Podjetje začne uporabljati navedeno spremembo za letna poročevalska obdobja, ki se začnejo 1. januarja 2022 ali pozneje. Uporaba pred tem datumom je dovoljena. Če podjetje uporabi spremembo v zgodnejšem obdobju, ta podatek razkrije.

7.2 PREHOD

...

Prehod za letne izboljšave MSRP

7.2.35 Podjetje začne uporabljati letne izboljšave MSRP 2018–2020 za finančne obveznosti, ki se spremenijo ali izmenjajo na začetku letnega poročevalskega obdobja, v katerem podjetje prvič uporabi spremembo, ali po njem.

Priloga B Napotki za uporabo Ta priloga je sestavni del standarda. ... PRIPOZNANJE IN ODPRAVA PRIPOZNANJA (POGLAVJE 3) ... Odprava pripoznanja finančnih obveznosti (oddelek 3.3) ... B3.3.6 Za namene 3.3.2. člena so pogoji bistveno drugačni, če se diskontirana sedanja vrednost denarnih tokov pod novimi pogoji, vključno z vsemi plačanimi nadomestili, ki se jim odštejejo vsa prejeta nadomestila, diskontiranimi z uporabo prvotne efektivne obrestne mere, za najmanj 10 odstotkov razlikuje od diskontirane sedanje vrednosti preostalih denarnih tokov prvotne finančne obveznosti. Pri določanju plačanih nadomestil, ki se jim odštejejo vsa prejeta nadomestila, posojilojemalec vključi le nadomestila, plačana ali prejeta med posojilojemalcem in posojilodajalcem, vključno z nadomestili, ki jih je plačal ali prejel posojilojemalec ali posojilodajalec v imenu druge strani. B3.3.6A Če se zamenjava dolžniških instrumentov ali sprememba pogojev obračuna kot prenehanje, se nastali stroški ali nadomestila pripoznajo kot del dobička ali izgube iz naslova prenehanja. Če se zamenjava ali sprememba ne obračuna kot prenehanje, nastali stroški ali nadomestila prilagodijo knjigovodsko vrednost obveznosti in se amortizirajo v preostalem obdobju spremenjene obveznosti. ...

Sprememba MRS 41 Kmetijstvo

Spremeni se 22. člen in doda 65. člen.

PRIPOZNAVANJE IN MERJENJE

...

22 Podjetje ne rezervira nobenih denarnih tokov za financiranje sredstev ali obnovitev bioloških sredstev po pospravitvi (na primer za nabavno vrednost ponovne posaditve dreves po pospravitvi). ...

DATUM UVELJAVITVE IN PREHOD

...